Muuseum on täitsa tore, kuigi väheke eklektiline. On nii asju kui ka elukaid. Üksiti peame vaatama, et Sops mõne ekskursioonil oleva algkooligrupiga kaasa ei läheks, õnneks saame mänguväljakust mööda hiilida. Mulle meeldivad kõige enam High Wycombist toodud tollimajake, Leagrave cottage ja Amersham prefab ehk sõjajärgseteks aastateks ehitatud ajutise eluaseme näide piloodipere sisustusega. Supsikut sisustus ei huvita, tema seisab aiakese väravas ja kontrollib, kes saab sisse ja kes mitte. Sellelt ametipostilt ei taha laps enam üldse ära tulla ning me saame esimest korda kõikide meeltega tajuda tõelist tantrumit :P